মোস্তফা কামাল আতাতুর্ক পাশা ছিলেন উসমানীয় সামরিক কর্মকর্তা, বিপ্লবী রাজনীতিক, লেখক এবং তুরস্কের প্রথম রাষ্ট্রপতি। তিনি নিরঙ্কুশ একনায়ক হলেও আধুনিক তুর্কি প্রজাতন্ত্রের প্রতিষ্ঠাতা। আতাতুর্ক ১৮৮১ সালে জন্মগ্রহণ করেন। তার মা জুবায়দা হানিম ও বাবা আলি রিজা এফেন্দি। প্রথম বিশ্বযুদ্ধে উসমানীয় সাম্রাজ্যের পরাজয়ের পর তুরস্কের স্বাধীনতা যুদ্ধে তিনি তুর্কি জাতীয় আন্দোলনে নেতৃত্ব দেন। আঙ্কারায় একটি অন্তর্বর্তীকালীন সরকার প্রতিষ্ঠার মাধ্যমে তিনি মিত্রশক্তির বাহিনীকে পরাজিত করেন। তার সামরিক অভিযানের ফলে তুরস্ক স্বাধীনতা লাভ করে।